b'\n_START_ARTICLE_\nSally (elokuva)\n_START_PARAGRAPH_\nSally on yhdysvaltalainen mykk\xc3\xa4elokuva vuodelta 1925, jonka on ohjannut Alfred E. Green. Se on lajityypilt\xc3\xa4\xc3\xa4n romanttinen komedia ja p\xc3\xa4\xc3\xa4osassa esiintyy Colleen Moore. Elokuvan tuottajana toimi Mooren silloinen aviomies John McCormick. Kuvausten aikana Moore tapasi ohjaaja Mervyn LeRoyn, jonka kanssa h\xc3\xa4n yst\xc3\xa4vystyi ja joka ohjasi h\xc3\xa4nen elokuvansa Atlanttiseikkailu vuonna 1928. Sally perustuu alun perin Marilyn Millerille tehtyyn samannimiseen musikaaliin ja se sai laajaa menestyst\xc3\xa4 Yhdysvalloissa. Muita rooleja esitt\xc3\xa4v\xc3\xa4t mm. Lloyd Hughes, Leon Errol ja Eva Novak. Elokuva on kadonnut.'